L'apartament està situat en un molt bon veïnat de Vancouver, està al carrer de les botigues de luxe ! Ens hi vam allotjar tres persones en tres espais diferents: hi ha dues habitacions de matrimoni plenament habilitades, i a més un tercer llit en un petit espai on sembla que abans hi havia un balcó. Pensava que aquest tercer llit estava dins el menjador, però de fet està en un tercer espai separat per un vidre respecte a un dels dormitoris. També vaig anar a córrer matí al Stanley Park i el front marítim, l'apartament estava molt ben situat per això. Vam viatjar a Vancouver per assistir al Centre de Convencions, que també queda ben aprop.
El lloc sí que té una limitació important: el propietari només dóna un joc de claus. En el nostre cas, érem tres persones diferents i això ens va dificultar bastant la mobilitat i planificació.
Malgrat que a la fotografia de perfil hi apareix una parella, només vaig interactuar per missatges de text amb en Pedram, un home. Va respondre sembla molt ràpid i anticipant-se a totes les preguntes que tenia. Tot molt ben preparat. També ens va deixar una mica de menjar per esmorzar :)
Recomanable, especialment si sou uns quants i voleu ajustar així el preu.